
	[bookmark: nev]ECSÉDI BERTOLD
ecsediberti@gmail.com
Kémia
BSc, 3. félév
Debreceni Egyetem
Természettudományi és Technológiai Kar
	
[bookmark: _GoBack]






Témavezetők:
	Dr. Kalmár József
egyetemi docens, DE TTK

	Dr. Forgács Attila
tudományos munkatárs, DE TTK




Boroszilikát-PVA hibrid aerogélek hidratációs mechanizmusának vizsgálata

Az aerogélek a világ legkisebb sűrűségű szilárd anyagai, amelyeket rendkívül jó fizikai és
kémiai tulajdonságaiknak köszönhetően széleskörben kutatnak. A gyakorlatban jelenleg
főként hőszigetelő-anyagként használják őket, de a jövőben az elektronikai iparban és a
gyógyszertechnológiában is ígéretes új termékek alapjául szolgálhatnak. Felhasználás során
azonban sok esetben találkozhatnak vízzel vagy vízgőzzel, ami miatt fontos ismernünk,
hogyan viselkednek vizes közegben, illetve nedvesítés hatására.
Munkám során két különböző szerkezetű boroszilikát – polivinil-alkohol (PVA) hibrid
aerogél hidratációját vizsgáltam nem konvencionális folyadékfázisú NMR technikákkal
(relaxometria és krio-porozimetria). A mérések eredményei alapján javaslatot tettem az
aerogélek hidratációjának mechanizmusára. Az eredményeket összehasonlítva a szilika
aerogélek esetén kapott adatokkal, kiderült, hogy a hibrid aerogélek nyitott mezopórusos
szerkezete nem deformálódik jelentősen a hidratáció hatására. Ez a tulajdonság megmarad
abban az esetben is, amikor a hibrid aerogéleket mikroszemcsés szervetlen anyagokkal,
például hidroxilapatittal funkcionalizáljuk. Ilyen aerogélek esetén a nyitott pórusos szerkezet
megőrzése fontos lehet, például csontpótló anyagok fejlesztése során.



